# Μήνυμα της Αναπληρώτριας του Διευθυντή Δευτεροβάθμιας Εκπαίδευσης για την Έναρξη των Πανελλαδικών Εξετάσεων

Αγαπητοί υποψήφιοι/υποψήφιες,

Με την έναρξη των Πανελλαδικών εξετάσεων για την εισαγωγή στα Ανώτατα Εκπαιδευτικά Ιδρύματα, θα ήθελα να ευχηθώ καλή επιτυχία σε όλες και όλους!

Η φετινή χρονιά ήταν ιδιαίτερη για όλους μας, μια χρονιά με ανατροπές και πρωτόγνωρες εμπειρίες στην ζωή μα και στην εκπαίδευση. Παρά τις δυσκολίες, και εσείς οι μαθητές και οι καθηγητές σας ανταποκριθήκατε με ζήλο και ευσυνειδησία στα νέα δεδομένα. Ως εκ τούτου οφείλω να σας ευχαριστήσω και να σας συγχαρώ όλους θερμά.

Η Διεύθυνση Δευτεροβάθμιας Εκπαίδευσης Ηρακλείου σας διαβεβαιώνει ότι και φέτος έχει λάβει όλα τα απαραίτητα μέτρα ώστε να διασφαλιστεί η ομαλή, ασφαλής και αδιάβλητη διαδικασία των εξετάσεων.

Σας εύχομαι ολόψυχα καλή δύναμη στις εξετάσεις που αποτελούν το πρώτο σκαλοπάτι για τη δικαίωση του αγώνα που προηγήθηκε. Η Διεύθυνση Δευτεροβάθμιας Εκπαίδευσης, οι εκπαιδευτικοί και οι γονείς θα είμαστε όλοι στο πλευρό σας καθ’ όλη τη διάρκεια των εξετάσεων.

**ΚΑΛΗ ΕΠΙΤΥΧΙΑ!**

**Η Αναπληρώτρια του Διευθυντή**

**Δευτεροβάθμιας Εκπαίδευσης Ηρακλείου**

**Στυλιανή Μακρυγιαννάκη**